b'\n_START_ARTICLE_\nKomunikacija v interdisciplinarnih ekipah\n_START_SECTION_\n1 Opredelitev interdisciplinarnosti\n_START_PARAGRAPH_\nV interdisciplinarnih ekipah se sre\xc4\x8dujejo strokovnjaki iz razli\xc4\x8dnih podro\xc4\x8dij, kar je lahko tako prednost kot tudi vir te\xc5\xbeav. Prednost se ka\xc5\xbee v \xc5\xa1irokem razponu znanj, kar prispeva k bolj\xc5\xa1emu re\xc5\xa1evanju problemov. Pojavljajo pa se tudi te\xc5\xbeave, saj se morajo v interdisciplinarnih ekipah, osebe soo\xc4\x8diti s tem kako svoje znanje na razumljiv na\xc4\x8din sporo\xc4\x8diti strokovnjakom iz drugih poklicnih podro\xc4\x8dij in hkrati poskusiti razumeti tudi njihov pogled na problem, ki lahko izhaja iz druga\xc4\x8dnega teoreti\xc4\x8dnega ozadja .\n_START_SECTION_\n2.1 Habermas-Kleinova teza\n_START_PARAGRAPH_\nHabermas-Kleinova teza je prevladujo\xc4\x8di pogled na komunikacijo v interdisciplinarnih ekipah. V njej se predpostavlja, da je komunikacija v interdisciplinarnih ekipah mo\xc5\xbena le preko konsenza, s katerim posku\xc5\xa1ajo ustvariti besedi\xc5\xa1\xc4\x8de, preko katerega se bodo vsi \xc4\x8dlani interdisciplinarne ekipe, la\xc5\xbeje sporazumevali. Klein poudarja, da se uspe\xc5\xa1na interdisciplinarna komunikacija oblikuje le preko izpostavljanja razlik, in ne podobnosti, med razli\xc4\x8dnimi disciplinami .\n_START_SECTION_\n2.2 Kuhn-MacIntyreva teza\n_START_PARAGRAPH_\nKuhn-MacIntyreva teza pravi, da je interdisciplinarna komunikacija mogo\xc4\x8de le, \xc4\x8de so osebe, sposobne zavzeti pogled na problem, iz druge akademske discipline. Interdisciplinarna komunikacija bo tako uspe\xc5\xa1na le, \xc4\x8de bodo \xc4\x8dlani izobra\xc5\xbeeni v vseh disciplinah, ki so v ekipo vklju\xc4\x8dene. \xc4\x8ce interdisciplinarno ekipo ne sestavljajo taki \xc4\x8dlani, potem interdisciplinarna komunikacija sploh ne bo mogo\xc4\x8da .\n_START_SECTION_\n2.3 Bataille-Lyotardova teza\n_START_PARAGRAPH_\nBataille-Lyotardova teza pravi, da se nezdru\xc5\xbeljivost razli\xc4\x8dnih akademskih podro\xc4\x8dij poka\xc5\xbee takrat, ko komunikacija med njimi ne uspe. Iz tega nato trdi, da je interdisciplinarna komunikacija mogo\xc4\x8da le, \xc4\x8de razli\xc4\x8dna akademska podro\xc4\x8dja, ustvarijo nov jezik sporazumevanja .\n_START_SECTION_\n3.1 Zdravstvene ekipe\n_START_PARAGRAPH_\nV zdravstvenih interdisciplinarnih ekipah poteka veliko formalne in neformalne komunikacije, njihov kon\xc4\x8den cilj pa je re\xc5\xa1iti problem v dobro pacienta. Komunikacija med njimi je pomembna, saj preko nje drugim \xc4\x8dlanom posredujejo svoje vrednote in re\xc5\xa1ijo te\xc5\xbeave, ki se pojavijo med skupinskim delom. Vpletenost v komunikacijo je odvisna od vloge, ki jo vsak \xc4\x8dlan prevzame. \xc4\x8clani iz zdravstvenih disciplin redko podajajo svoje mnenje, saj menijo, da so v vlogi vodje. Terapevti, socialni delavci in zdravstvene sestre v skupini veliko sodelujejo. Ostali \xc4\x8dlani, predvsem zunanji sodelavci, ki so pri svojem delu bolj samostojni, imajo radi bolj enostavno in hitro komunikacijo ._NEWLINE_Na sestankih interdisciplinarnih ekip morajo biti prisotni vsi \xc4\x8dlani. Vse odlo\xc4\x8ditve o pacientih se namre\xc4\x8d sprejemajo le v \xc4\x8dasu sestankov, zato ob morebitnem manjkanju katerih od \xc4\x8dlanov, njegovega mnenja ne i\xc5\xa1\xc4\x8dejo naknadno in s tem izpustijo vidik ene od disciplin . \xc4\x8ce \xc4\x8dlani kot komunikacijsko strategijo, vklju\xc4\x8dijo neformalne sestanke, bolje razumejo primer, ki ga obravnavajo in izbolj\xc5\xa1ajo razumevanje v komunikaciji med \xc4\x8dlani razli\xc4\x8dnih disciplin . Pojavljajo se tudi konflikti, ki interdisciplinarni ekipi omogo\xc4\x8dajo razvoj, saj ga lahko re\xc5\xa1ujejo iz vidika razli\xc4\x8dnih perspektiv, hkrati pa lahko razre\xc5\xa1ijo tudi notranje napetosti in podajo bolj celovito oceno posameznika. Konflikti se ka\xc5\xbeejo skozi spra\xc5\xa1evanje, \xc5\xa1aljenje, komentiranje, prepiranje in glasne pogovore. Razlike, ki se v mnenjih med njimi pojavijo, v\xc4\x8dasih uporabijo za bolj intenzivne pogovore, s katerimi \xc5\xbeelijo skupaj bolje prou\xc4\x8diti primer, lahko pa so le prilo\xc5\xbenost za izzivanje drug drugega. V konfliktu navadno\xc2\xa0\xc2\xbbzmaga\xc2\xab\xc2\xa0disciplina, ki je bolj priznana in tehni\xc4\x8dno dovr\xc5\xa1ena ._NEWLINE_Do neuspe\xc5\xa1ne komunikacije lahko pride tudi zaradi hierarhije odnosov. \xc4\x8clani interdisciplinarne ekipe, ki \xc5\xa1e nimajo veliko znanja in izku\xc5\xa1enj, v komunikaciji z bolj izku\xc5\xa1enimi \xc4\x8dlani, pogosto niso dovolj odprti, saj jih je strah, da bodo prikazani kot nesposobni. Problemi se ka\xc5\xbeejo tudi v komunikaciji med medicinskimi sestrami in zdravniki. Medicinske sestre pogosteje poro\xc4\x8dajo, da pri svojem delu te\xc5\xbeje povejo o te\xc5\xbeavah o oskrbi pacientov zdravnikom, kar povzro\xc4\x8da napake v oskrbi in nerazumevanju delovnih nalog. Da bi se izognili takim te\xc5\xbeavam je priporo\xc4\x8dljivo uvesti manj strogo hierarhijo, protokole, ki omilijo hierarhijo odnosov in izvajanje treningov interdisciplinarne komunikacije, asertivnosti in drugih, saj na ta na\xc4\x8din ustvarimo bolj pozitivno klimo v delovnem okolju, v kateri \xc4\x8dlani brez te\xc5\xbeav posredujejo svoje te\xc5\xbeave, predloge in mnenja'